**Ел мақтанышы**

 Алматы облысының олимпиадалық резервтегі балалар мен жасөспірімдердің жекпе-жек түрлері бойынша спорт мектебінің жаттықтырушысы - Саргелеков Сакен Алғаұлы өз мамандығының шебері, еңбекқор, еңбегі ерен, қазақ халқының абыройын асқақтатуды алға қойған ұлт жанашыры. Қазақ еліне адал да жемісті еңбек етуді туған жерінен бастаған – патриотты жан. Себебі, Б. Сырттанов атындағы орта мектепте 7 жылдан астам бокс секциясы бойынша жасөспірімдерді шынықтырып келеді. Осы жылдар ішінде жаттықтырған әр шәкірті кез-келген облыстық, республикалық додалардан жүлдесіз оралған емес. Оған дәлел; әр шәкіртінің арнайы кубоктары, медаль, мақтау қағаздары. 

**(Досымбек Ернар жаттықтырушысы С.А.Саргелековпен)**

Осы аталмыш шәкірттерінің ішіндегі тұғыры биік шәкірті – Досымбек Ернар Алматы облысының дене шынықтыру және спорт басқарма басшысы Н.Теңізбаев ұйымдастырған бокстан 70 келі дәрежесінде І орын, Жамбыл облысы әкімдігінің дене шынықтыру және спорт басқармасы ұйымдастырған 66 келі дәрежесінде ІІ орын, Ауған соғысы ардегрлерімен мүгедектерінің «БАЧА» қоғамдық бірлестігі ұйымдастырған чемпионатта 66 келі дәрежесінде ІІІ орын, 24-29 қараша күндер аралығында Қарағанды қаласында өткен, ХХХ Жазғы олимпиада ойындарының чемпионы, Вэла Баркер кубогының иегері Серік Сапиевтің жүлдесіне арналған 2004-2005 ж.т жасөспірімдер арасында Қазақстан Республикасының аймақтық Чемпионатында (Солтүстік Шығыс) 70 келі салмақ дәрежесінде І орын иеленіп, Талдықорған қаласында жуырда өтетін республикалық ақтық сайысқа өтті . Бұған дейін де Ернар талай белестерді бағындырып, ел мерейін үстем қылуда. Осыған дейін қаншама жүлделі орындарды иеленіп келген Ернар – ауылымыздың ауданымыздың намысын қорғап, абыройын асқақтатуда. Осы орайда Ернарға республикалық чемпионатты бағындырып, жүлделі орынды иеленіп, мерейімізді асыра бер – деген ізгі тілекті айтамыз. Жаттықтырушы Сәкен Алғаұлы мен Досымбек Ернар қазақ елінің көк байрағын желбіретіп, ел намысын қорғап, абыройлары еселене берсін, жеңісті күндер көп болсын дегіміз келеді.

**Р.Ж.Ақсубаева**

**Ақсу ауданы**

**Арасан ауылы**

**Б. Сырттанов атындағы орта мектептің мұғалімі**

**«Нұр Отан» партиясының бастауыш ұйымының белсенді мүшесі**